מורדי גרשון

מורדי גרשון (נולד ב-31 בדצמבר 1973) הוא שחקן, במאי תיאטרון ומחזאי ישראלי.

ביוגרפיה
מורדי גרשון נולד וגדל בשכונה ד' ביפו. אביו היה בלש סמוי במשטרה ונהרג בתאונה כשמורדי היה בן שש. אימו גידלה לבדה את ילדיה מגיל 28, מורדי הוא הבכור במשפחה בת שלושה אחים: אחיו שבתאי (סבי) גרשון הוא עורך-דין, סוכן שחקני כדורגל ומוזיקאי ואחיו הצעיר שמעון גרשון הוא שחקן כדורגל בעבר, סופר ומוזיקאי בהווה. גיסתו היא השחקנית והזמרת מלי לוי.

גרשון השתתף בנעוריו עם קבוצת הדרמה של מתנ"ס רקע בפסטיבלים רבים בהם זכו בפרסים. הוא שיחק פעמיים בפסטיבל עכו בהצגות "אלוהים" ו"ציור קיר" בבימויו של הווארד ריפ. כשהיה בן 17 ייצג את ישראל בפסטיבל חובבים בברצלונה, שיחק בתפקיד הראשי של דון ז'ואן במחזהו של מולייר, בבימויו של ראובן קלינסקי.
בצה"ל שירת גרשון שלוש וחצי שנים מתוכן שנה בקבע ביחידה מובחרת.

גרשון למד בסטודיו למשחק של ניסן נתיב בתל אביב (1997–1999). במסגרת לימודיו בסטודיו ניסן נתיב שיחק בהצגות: "הלב poem", "בן ערובה", "שמן על בד", "יאקיש ופופצ'ה", "מהומות קיוז'ה" ו"המשפט". בתום לימודיו, ב-2000, התקבל לתיאטרון הקאמרי. ההצגה הראשונה בה שיחק הייתה "קרום" פרי עטו של חנוך לוין, בבימויו של מיקי גורביץ', מורהו מניסן נתיב, באותה שנה זכה בפרס השחקן המבטיח בתיאטרון הקאמרי. במקביל לתחילת עבודתו בקאמרי כתב את המחזה "השעשואום" לפסטיבל עכו 2000, ביחד עם שישה מחבריו לסטודיו ניסן נתיב. גרשון ביים את המחזה וזכה עליו בפרס הבמאי. "השעשואום" עלה מאז מחדש במסגרת מגמות תיאטרון בכעשרה בתי ספר תיכון שונים ברחבי הארץ. ב-2001 ביים את ההצגה "יומנו של מטורף" מאת רמי רוזן, שהציגה בפסטיבל תיאטרונטו. ב-2002 ביים את תלמדי שנה ב' בסטודיו למשחק ניסן נתיב במחזה הקומי שכתב "מצב אבוד". בקאמרי גרשון שיחק גם בהצגות "לכל השדים והרוחות", "דוניה רוסיטה הרווקה", "אטום", "ליזיסטרטה 2000", "כטוב בעיניכם", "אמא קוראז'", "כובע הקש האיטלקי", "טובים השניים" ו"עד ראייה".

החל מ-2005 גרשון משחק בתיאטרון בית ליסין. הוא שיחק ב"יחפים בפארק" של ניל סיימון, בבימויו של לזלי לאוטון, בתפקיד הראשי של פול, עורך-דין צעיר שנכנס עם אשתו לדירה חדשה, כשביניהם מתעוררים קונפליקטים. לצידו שיחקו רמה מסינגר, גדי יגיל, סנדרה שדה ורובי מוסקוביץ'. גרשון שיחק בהצגה "סוף שבוע עם תום" בבימויו של רוני פינקוביץ', בתפקיד הראשי של אביתר. אביתר הוא תסריטאי ישראלי לא יוצלח ומתוסכל ששומר בסוף שבוע עם אשתו על בן של חברים, סיטואציה שיוצרת מצבים מצחיקים. לצידו שיחקו גיא לואל, מיכל לוי וגילת אנקורי. גרשון כיכב בתפקיד הראשי בהצגה "תקלה קלה" של לזלי לאוטון. הוא גילם את דמותו של ג'ורג', עוזרו האישי של שר בממשלה הבריטית (ליאור אשכנזי), כששניהם מסתבכים במסכת של שקרים וטעויות. כמו כן שיחק גרשון במחזה "ארוחת פרידה" מאת מתיה דלאפורט ואלכסנדר דה לה פאטלייר לצידם של יעל לבנטל ויובל סגל.

מורדי גרשון שיחק בהצגה "בחורים טובים", בבימויו של משה קפטן. הוא גילם את דמותו של דניאל קאפי, עורך-דין בצי האמריקאי (אותו תפקיד שטום קרוז שיחק בסרט בשם זה) שמגן על שני חיילי מארינס שעשו "שמיכה" לחייל אחר ("קוד אדום" בלשון הנחתים), הוא מת ומאשימים אותם ברצח. לצידו של גרשון שיחקו ליאור אשכנזי, הדס קלדרון ושלומי טפיארו. גרשון היה מועמד על תפקידו זה לפרס התיאטרון הישראלי לשחקן הטוב ביותר בשנת 2010.

ב-2009 גרשון כתב וביים את ההצגה "דור 3.5" בתיאטרון הנפש, המחזה מספר על ניצולת שואה מאושוויץ מבוגרת וערירית, שבעלה נפטר והיא חיה בקיבוץ. הנכד של הזקנה, שהוא קצין בצנחנים, בא לבקר אותה ושם הוא פוגש מתנדבת מקנדה שמסייעת לה ומסתבר שהיא דור שלישי לקצין אס אס ואילו הוא דור שלישי לניצולי שואה.

ב-2011 ביים גרשון את ההצגה "פרק ב'" של ניל סיימון, בתיאטרון הספרייה.
גרשון הופיע בתפקידי אורח שונים בטלוויזיה.

ב-2013 שיחק את השוטר אריק בסדרת הנוער של גיורא חמיצר "החממה" אשר שודרה ב-Yes.

ב-2014 לוהק לסדרה חדשה של גיורא חמיצר "שכונה" בתפקיד טדי שיינפלד.

ב-2017 שיחק את התפקיד הראשי במחזה "סיפור אהבה בשלושה פרקים" מאת הארווי פירסטיין בתיאטרון הבימה.

בינואר 2021 עלתה בקשת 12 סדרת הפשע "השוטרים" בה הוא גילם חוקר מח"ש.

באוגוסט 2021 התפרסם כי גרשון הושעה מתפקידיו בתיאטרון הבימה עקב סרובו להתחסן ולהבדק כנגד קורונה.

גרשון הוא סיינטולוג.

תפקידים בתיאטרון

 תיאטרון בית ליסין 
 הצגת בכורה הצגה  תפקיד  מחזאי  במאי 2015 ארוחת פרידה מתיה דלאפור ואלכסנדר דה-לה פאטלייר אלון אופיר 11 באפריל 2014 בית מרקחת שטרן בלום מייקל גורן אגמון 25 במאי 2013 אשה, בעל, בית יואל שמואל הספרי שמואל הספרי אוגוסט 2011 שם פרטי קלוד מתיה דלאפור ואלכסנדר דה-לה פאטלייר משה קפטן 24 בנובמבר 2010 בחורים טובים בתפקיד הראשי – דניאל קאפי אהרן סורקין 22 במאי 2009 תקלה קלה בתפקיד הראשי – ג'ורג' ריי קוני לזלי לאוטון 26 בינואר 2008 מייק ז'ראר טרונייה ומפקד הלהקה הצבאית גדי ענבר מיכה לבינסון ספטמבר 2007 סוף שבוע עם תום בתפקיד הראשי – אביתר בן לוין רוני פינקוביץ' 9 במרץ 2007 נערי ההיסטוריה ארווין אלן בנט מיכה לבינסון 2006 יחפים בפארק בתפקיד הראשי – פול ניל סיימון לזלי לאוטון 2005 פילומנה ריקרדו אדוארדו דה פיליפו רוני פינקוביץ'

 תיאטרון הבימה 
הצגת בכורההצגהתפקידמחזאיבמאי16 בפברואר 2017סיפור אהבה בשלושה פרקיםארנולד ויינברגהארווי פירסטייןנתן דטנר16 באוקטובר 2017עושה כרצונוחיים, אחיה של דסימוטי לרנר על פי ספרה של אסתי וינשטייןאיה קפלן2018זרים מושלמיםיובלארז דריגס על פי התסריט של פאולו ז'נובז'הנתן דטנר

 התיאטרון הקאמרי 
 הצגת בכורה הצגה  תפקיד  מחזאי  במאי 23 ביוני 2003 עד ראייה כומר בית הכלא יהושע סובול פאולוס מנקר 6 במרץ 2003 כובע הקש האיטלקי אמיל טאברנייה אז'ן לביש מיטקו בוזקוב 5 בדצמבר 2002 אמא קוראז' רב-הסמל ברטולט ברכט עמרי ניצן 22 בנובמבר 2001 אטום חוקר שב"כ ועוזר ראש הממשלה מתי גולן עודד קוטלר 11 באוגוסט 2001 דוניה רוסיטה הרווקה האחיין פדריקו גארסיה לורקה דוד מוכתר-סמוראי 6 בינואר 2001 לכל השדים והרוחות הסופר, חייקין, מרק והשד יצחק בשביס-זינגר בעיבודו של מייקל אלפרדס מייקל אלפרדס 17 בפברואר 2000 קרום ברתולדו האיטלקי חנוך לוין מיכאל גורביץ'

 הופעות בפסטיבל עכו 
 שנה הצגה  תפקיד  מחזאי  במאי 1998 הלב POEM, ערב שירה ותיאטרון, במסגרת הסטודיו למשחק ניסן נתיב נגה יתומי-רביב 1989 ציור עץ השחקן עיבוד ל"החותם השביעי" של אינגמר ברגמן הווארד ריפ 1990 אלוהים המחזאי וודי אלן

 הצגות נוספות 
 הצגת בכורה הצגה  תפקיד  תיאטרון/פסטיבל  מחזאי  במאי 1991 הקורמורן האחרון המדען תיאטרון הנפש הווארד ריפ 2017 שלוש אחיות הברון טוזנבאך הפקה משותפת של הקאמרי והבימה אנטון צ'כוב חנן שניר דון ז'ואן פסטיבל חובבים בברצלונה מולייר ראובן קלינסקי

כתיבה ובימוי
 שנה הצגה  תיאטרון/חברת הפקות  מחזאי  במאי 2012 דינג דונג Sexe et Jalousie בית צבי מארק קאמלוטי מורדי גרשון רודף השמלות צ'ארלס מוריי 2011 פרק ב' תיאטרון הספרייה ניל סיימון 2009 דור 3.5 תיאטרון הנפש מורדי גרשון 2004 היצור, אני והציר הצפוני מסגרת התחרות בפסטיבל חיפה להצגות ילדים מורדי גרשון 2002 מצב אבוד הסטודיו למשחק ניסן נתיב מורדי גרשון 2001 יומנו של מטורף פסטיבל תיאטרונטו רמי רוזן על פי גוגול מורדי גרשון 2000 השעשואום במסגרת התחרות בפסטיבל עכו מורדי גרשון

 פילמוגרפיה 

 טלוויזיה וקולנוע 
שנהסדרהתפקידבמאיערוץ2017ראש גדולאילן מוסקטעופר וויצמןYes Kidz2016נשואים פלוסספרערוץ 22014–2016שכונהטדי שיינפלדאורן שקדי, רועי פלורנטיןניקלודיאון (HOT)2014פולישוקרופא עורשמואל הספריערוץ 22013ישראלדודרועי פלורנטיןערוץ 10איגור ומסע העגוריםעובד קק"ליבגני רומן(סרט קולנוע)2012–2016החממהאריקאורן שקדי, רועי פלורנטיןניקלודיאון (yes)2012אליפיםאבא של אילנהאורן שקדיערוץ הילדים (yes)2004אהבה מעבר לפינהשאול מגנזיעופר ויצמןערוץ 2שמשפיתגורסרובי דואניאס, יואב צפירערוץ הילדים

קישורים חיצוניים


מורדי גרשון, באתר פרס התיאטרון הישראלי
מורדי גרשון, באתר הבמה

ענת מוניץ, ריאיון: תינוק ושמו אדולף, באתר הבמה, 2 ביולי 2011

 הערות שוליים 

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מחזאים ישראלים
קטגוריה:במאי תיאטרון ישראלים
קטגוריה:בוגרי תיכון עירוני ז' (יפו)
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1973